Ribe Stifts Adresseaviser, 1845-07-01
Ligesom den bemærkning blev gjort, at Afgjørelsen af Spørgsmaalet om det oeconomisk rigtige i Amtsreisernes Convertering til en Pengesum, ikke ene burde bero paa Stemmefleerhed fra Sognenes Side, da Øerne og de Kjøbstæderne længst fraliggende Sogne ere interesserede i at Frikjørselerne vedblive som hidtil, fordi Byrden af disse er mindre følelig for dem, og at, om end Frireisernes Afløsning ikke kan finde Sted med samtlige heri Raadet nævnte Embedsmænd, denne dog kunde forsøges med dem, som have de fleste Reiser at gjøre, saaledes maatte Raadet ogsaa henlede Opmærksomheden paa - under Hensyn til den Frygt, der synes at vise sig for Afløsningssummens Størrelse – at naar Pengevederlaget calculeres til 1600 Rbd. vil dette Beløb, reparteret paa Amtets Hartkorn 15,600 Tdr., kun andrage 9 1/2 s. Sølv pr. Tønde Hartkorn. Converteringen kunde og tænkes realiseret paa den Maade, at Kjørselerne udredes som hidtil, men at de Befordringspligtige derimod fik en Godtgjørelse af 64 s. S. for hver med den Befordrings berettigede tilbagelagt Miil, hvorved i det mindste en fuldkommen Lighed i Byrden for alle Sogne opnaaedes. Enhversomhelst i dette Anliggende træffende Overeenskomst, maatte dog kun indgaaes for et vist Tidsrum, saasom 3 Aar, for at man imidlertid kunde vinde tilstrækkelig Erfaring. 34. Fra Lanoeconom Ferslev var fremkommen en Anmodning til Raadet, anbefalet af Landhuusholdningsselskabet om Medvirkning til Bønderkarles Op læring i Engvanding, og har han deri opgivet de pecunaire betingelser saaledes: Lærlingen erholder fri Kost, Logis og Underviisning samt 5 Rbd. aarlig og i Forhold til den udviste Flid en Præmie til 20 Rbd., Det blev i denne Anledning foreløbig vedtaget, at der fra Amtet skal udgaae et trykt Circulaire, hvori Vilkaarene for Ansættelsen kortelig opgives med Opfordring til unge Mænd, at melde sig hos Formanden, for at man kan erfare om der gives Subjecter, her i Amtet, som maatte ønske at undervises i Engvandingskunsten. 35. Den af Grev Schack og Provst Koch afgivne Betænkning angaaende Oprettelsen af en Helbredelsesanstalt for Sindssvage, hvorover Cancelliet har forlangt Raadets Erklæring, blev fremlagt. Comiteen havde deri antaget, at om det end ikke var at haabe, at Nødvendigheden af en saadan Stiftelse var erkjendt af Mængden i Almindelighed, maatte den dog, naar der sees hen til at Forstandens Tab er den største Ulykke, der kan ramme, og til, at Menneskelighed kræver efter Mulighed at forhjælpe den Sindssvage til Forstandens Brug, i høi Grad finde det ønskeligt, at den paatænkte Stiftelse organiseredes, og formeente, at Nørrejylland, der skal have et stort Antal Vanvittige, og som i Relation til Øerne meere end disse savner en for de Sindssvages Helbredelse, bestemt Anstalt, især føler Trang til en saadan Stiftelse. Med Hensyn til Omkostningerne havde Comiteen, næst at henholde sig til hvad der var antaget af Provindsialstænderne i Viborg, at omtrent 100,000 Rbd. ville udfordres til Anstaltens Opførelse og Jndretning, formeent, at dette Beløb, fordeelt med 1/2 Deel paa Kjøbstæderne og med de øvrige, Dele paa Nørrejyllands Hartkorn - der efter Viborg Stændertidende, for 1814 er 166,534 Tdr. – og altsaa omtrent vilde andrage 3 1/2 Rbmk. pr. Td. Hartkorn, ikke vilde være trykkende for Provindsen, eller kunde kaldes en Byrde, der maatte komme meget i Betragtning ved Siden af den tilsigtede Gavn, naar denne Udskrivning blev fordeelt paa 3 a 4 Aar, og naar det antoges, at Stiftelsens Vedligeholdelse i Fremtiden kunde dækkes af Betalingen for Lemmerne, saa at intet Bidrag hertil i Fremtiden, blev fornøden fra Provindsen. Om Stedet for en saadan for Nørrejylland bestemt Daareanstalt, havde Comiteen yttret, at da muligen ingen af de nuhavende Daareanstalter, eller egentlig kun Bevaringsindretninger, hertil kunde benyttes, hvorved sandsynligviis i saa Tilfælde endeel Omkostninger vilde bespares, maatte det tilraades, at Stiftelsen bliver beliggende henimod Ostkysten, f. Ex. i Aarhuus.